Document ID: 32003D0575

Komission päätös,
tehty 1 päivänä elokuuta 2003,
päätöksen 2001/618/EY muuttamisesta eräiden Ranskan departementtien ja erään Italian provinssin sisällyttämiseksi Aujeszkyn taudista vapaiden jäsenvaltioiden ja alueiden luetteloon ja sellaisten alueiden luetteloon, joissa toteutetaan tätä tautia koskevia hyväksyttyjä hävittämisohjelmia
(tiedoksiannettu numerolla K(2003) 2786)
(ETA:n kannalta merkityksellinen teksti)
(2003/575/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin 64/432/ETY(1), sellaisena kuin se on viimeksi muutettuna komission asetuksella (EY) N:o 1226/2002(2), ja erityisesti sen 9 artiklan 2 kohdan,
sekä katsoo seuraavaa:
(1) Aujeszkyn tautia koskevista lisätakeista yhteisön sisäisessä sikojen kaupassa ja luettelosta jäsenvaltioiden alueista, jotka ovat vapaita tästä taudista ja joissa toteutetaan hyväksyttyjä taudintorjuntaohjelmia, säädetään komission päätöksessä 2001/618/EY(3), sellaisena kuin se on viimeksi muutettuna päätöksellä 2003/130/EY(4).
(2) Ranskassa on toteutettu usean vuoden ajan torjuntaohjelmaa Aujeszkyn taudin hävittämiseksi. Useat Ranskan departementit on tunnustettu vapaiksi tästä taudista päätöksellä 2001/618/EY.
(3) Ranska on nyt direktiivin 64/432/ETY 10 artiklan mukaisesti toimittanut komissiolle asiakirjat, joiden mukaan seuraavat departementit ovat vapaita Aujeszkyn taudista: Alpes-de-Haute-Provence, Alpes-Maritimes, Ardèche, Haute-Savoie, Isère, Manche, Mayenne, Seine-et-Marne ja Yvelines.
(4) Hävittämisohjelman on katsottu onnistuneen tämän taudin hävittämisessä näistä Ranskan departementeista.
(5) Direktiivin 64/432/EY 9 artiklan mukaisesti Ranska on myös toimittanut departementeissa Ain, Côtes-d'Armor, Finistère, Ille-et-Vilaine, Morbihan ja Nord käynnissä olevaa hävittämisohjelmaa koskevat asiakirjat ja pyytänyt tämän ohjelman hyväksymistä.
(6) Italia on direktiivin 64/432/ETY 9 artiklan mukaisesti toimittanut komissiolle asiakirjat Bolzanon provinssissa käynnissä olevasta taudinhävittämisohjelmasta ja pyytänyt ohjelman hyväksymistä.
(7) Päätös 2002/618/EY olisi näin ollen muutettava vastaavasti.
(8) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan päätöksen 2001/618/EY liitteet I ja II tämän päätöksen liitteellä.
2 artikla
Tätä päätöstä sovelletaan 1 päivästä elokuuta 2003.
3 artikla
Tämä päätös on osoitettu kaikille jäsenvaltioille.
Tehty Brysselissä 1 päivänä elokuuta 2003.

Labels: 3
6